b"\n_START_ARTICLE_\nRadoslav Nesterovi\xc4\x87\n_START_SECTION_\nProfesionalna kariera\n_START_PARAGRAPH_\nRa\xc5\xa1o je kariero za\xc4\x8del na Kodeljevem pri Slovanu, kamor ga je povabil znani Slovenski ko\xc5\xa1arkarski trener Vojko Herksel. Pri 16 letih je prestopil k beograjskemu Partizanu, kjer je igral za mladince in izjemno napredoval. Sledil je prestop v Gr\xc4\x8dijo v solunski PAOK,kjer pa zaradi administrativnih te\xc5\xbeav ni igral in se je zato vrnil k Slovanu. Kot \xc5\xa1tevilni drugi \xc5\xa1portniki, ki so prestopili v gr\xc5\xa1ke klube iz Srbije je Ra\xc5\xa1o zaradi omejitve \xc5\xa1tevila tujcev prejel gr\xc5\xa1ko dr\xc5\xbeavljanstvo (Makris) in je kasneje v Kinderju zaradi omejitve \xc5\xa1tevila tujcev izven EU koristil gr\xc5\xa1ko dr\xc5\xbeavljanstvo in igral pod imenom Radoslav Makris. Po vrnitvi je odigral sezono na Slovanu pod vodstvom Janeza Drvari\xc4\x8da, nato pa je pred sezono 1995/96 prestopil k Union Olimpiji, kjer si je takoj priboril pomembno vlogo v ekipi. V sezoni 1996/97 zaradi nesporazumov (ni hotel podpisati dolgoro\xc4\x8dne pogodbe) s takratnim trenerjem  Zmagom Sagadinom prakti\xc4\x8dno ni igral, zato je po koncu te sezone prestopil v italijansko ligo k Kinderju iz Bologne s katerim je postal italijanski in tudi evropski prvak. Pred koncem sezone 1998/99 je zapustil Kinder in od\xc5\xa1el v ligo NBA k mo\xc5\xa1tvu Minnesota Timberwolves. Zelo uspe\xc5\xa1no kariero je nadaljeval v San Antoniu.\n_START_SECTION_\nNBA kariera\n_START_PARAGRAPH_\nLeta 1998 pa ga je kot 17. na draftu izbrala ekipa Minnesote Timberwolves, za katero je igral 5 sezon. Ve\xc4\x8dino \xc4\x8dasa je bil prvi center ekipe in je tvoril centrski tandem s Kevin Garnettom. Sezona 2002/03 je bila najbolj\xc5\xa1a v njegovi NBA karieri, dosegal je 11.2 to\xc4\x8dke in 6.5 skokov na tekmo. Po tej sezoni je postal free agent _NEWLINE_in bil eden najbolj iskanih visokih igralcev v ligi. Prestopil je v ekipo San Antonio Spurs, s \xc4\x8dimer je postal najbolje pla\xc4\x8dani slovenski \xc5\xa1portnik. V sezoni 2004/2005 je s San Antoniem postal prvak lige NBA. Pred sezono 2006/2007 je prestopil v edini kanadski klub v ligi NBA, Toronto Raptors, kjer je odigral 2 sezoni. Po koncu sezone 2007/08 je bil zamenjan v Indiano Pacerse, kjer je odigral dve sezoni. Pred za\xc4\x8detkom sezone 2009/10 se je za eno sezono vrnil k Toronto Raptorsem.\n_START_SECTION_\nVrnitev v Evropo\n_START_PARAGRAPH_\nPo koncu sezone 2009/10 se je Ra\xc5\xa1o vrnil v Evropo in na \xc5\xbeeljo znanega srbskega trenerja Du\xc5\xa1ana 'Dude' Ivkovi\xc4\x87a podpisal dvoletno pogodbo s pirejskim Olympiacosom. Ra\xc5\xa1o je odigral odli\xc4\x8dno sezono in bil prvi center ekipe, za svoje odli\xc4\x8dne predstave prejel tudi nagrado Evrolige za najbolj\xc5\xa1ega igralca(MVP) meseca februarja. V aprilu si je na tekmi gr\xc5\xa1ke lige te\xc5\xbeje po\xc5\xa1kodoval ramo. Zaradi dolgotrajne rehabilitacije je septembra 2011 kon\xc4\x8dal igralsko kariero. Sprejel je ponudbo Ko\xc5\xa1arkarske zveze Slovenije in postal ambasador Eurobasketa 2013 v Sloveniji.\n_START_SECTION_\nDr\xc5\xbeavna reprezentanca\n_START_PARAGRAPH_\nRa\xc5\xa1o je bil stalni \xc4\x8dlan mlaj\xc5\xa1ih reprezentan\xc4\x8dnih selekcij Slovenije, kjer je dokazoval svoj talent. Na Evropskem prvenstvu do 20 let v Tur\xc4\x8diji leta 1996 je bil razgla\xc5\xa1en za najkoristnej\xc5\xa1ega igralca(MVP). Za \xc4\x8dlansko reprezentanco katero je debitiral leta 1995 na tekmi z Italijo. Igral je na Evropskih prvenstvih leta 1997 kjer je z 21 leti postal prvi skakalec prvenstva, 1999, 2001, 2005 in 2007. Obenem je nastopil tudi na Svetovnem prvenstvu 2006 in Olimpijskih kvalifikacijah 2008, po katerih je tudi sklenil reprezentan\xc4\x8dno kariero. Vsega skupaj je zbral 52 nastopov in v njih dosegel 530 to\xc4\x8dk. S prihodom Ale\xc5\xa1a Pipana na mesto selektorja reprezentance je leta 2004 Ra\xc5\xa1o postal tudi kapetan reprezentance. Kapetanski trak je nosil vse do reprezentan\xc4\x8dne upokojitve leta 2008.\n_START_SECTION_\nPo igralni karieri\n_START_PARAGRAPH_\nPo koncu aktivnega nastopanja je ostal v ko\xc5\xa1arki kot funkcionar pri KZS. Leta 2014 je nastopil v vlogi generalnega sekretarja in po izteku \xc5\xa1tirih let je leta 2018 bil ponovno izglasovan za nov \xc5\xa1tiriletni mandat. Bil je tudi eden izmed treh ambasadorjev doma\xc4\x8dega EuroBasketa 2013, s \xc4\x8dimer je pripomogel k promociji prvenstva in slovenske ko\xc5\xa1arke tako v domovini kot tudi tujini."